índrasya tvaújasā sādayāmī́ti yádevā̀sya tadíndra ója ādāyódaṅṅudákrāmattádasminnetatprátidadhāti bhúvo yajñásya rájasaśca netétyeṣá u sa índraḥ sā yádāgneyyágnikarma hyátha yáttriṣṭuptraíṣṭubho hī́ndra aindrāgno 'gniryā́vānagniryā́vatyasya mā́trā tā́vataivaìnāmetadúpadadhātīndrāgnī vai sárve devā́ḥ sarvadevátyo 'gniryā́vānagniryā́vatyasya mā́trā tā́vataivaìnāmetadúpadadhāti dadhnā́ pūrṇā́ bhavatyaindraṃ vai dádhi svénaivaìnametádbhāgéna svéna rásena prīṇāti